Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 289. Zakona o socijalnoj skrbi (Narodne novine, broj 18/22, 46/22, 119/22, 71/23 i 156/23), članka 35. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22) i članka 5. stavak 2. Odluke o socijalnoj skrbi (Službeni glasnik Grada Ivanić-Grada, broj 02/23), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_\_ 2024. godine donijelo je sljedeće

**II. izmjene i dopune**

**Programa socijalnih potreba Grada Ivanić-Grada za 2024. godinu**

I.

U Programu socijalnih potreba Grada Ivanić-Grada za 2024. godinu (Službeni glasnik Grada Ivanić-Grada, broj 11/23 i 05/24) mijenja se točka I. stavak 3. i izmijenjena glasi:

„Programom socijalnih potreba Grada Ivanić-Grada za 2024. godinu (u daljnjem tekstu: Program) osiguravaju se sredstva u iznosu od **898.905,00 eura**,a za sljedeća prava i programe:“

II.

Mijenja se točka I. 1. Programa i izmijenjena glasi:

„**1.** **Pravo na pomoć za podmirenje troškova prehrane učenika u osnovnoj školi**

Pravo na podmirenje u cijelosti troškova prehrane učenika u osnovnoj školi ostvaruje učenik u socijalnoj potrebi, a na temelju odluke ravnatelja osnovne škole u suradnji s nadležnim državnim tijelima.

Pravo na djelomično podmirenje troškova prehrane učenika u osnovnoj školi ostvaruju svi ostali učenici osnovnih škola na temelju odluke ravnatelja.

Zaključak o raspodjeli sredstava osnovnim školama, a za podmirenje troškova prehrane učenika, donosi Gradonačelnik.

Za realizaciju ovog dijela Programa osiguravaju se sredstva u iznosu od **0,00 eura** na poziciji R0247 (Socijalni program u osnovnom obrazovanju) Proračuna Grada Ivanić-Grada za 2024. godinu.“

III.

Mijenja se točka I. 6. Programa i izmijenjena glasi:

„**6.** **Pravo na stipendiju**

Navedena potpora dodijelit će se učenicima i studentima s područja Grada Ivanić-Grada u skladu s Pravilnikom o stipendiranju učenika i studenata s područja Grada Ivanić-Grada (Službeni glasnik Grada Ivanić-Grada, broj 11/11).

Za realizaciju ovog dijela Programa osiguravaju se sredstva u iznosu od **40.500,00 eura** na poziciji R0249 (Stipendije) Proračuna Grada Ivanić-Grada za 2024. godinu.“

IV.

Mijenja se točka I. 9. Programa i izmijenjena glasi:

„**9. Potpore umirovljenicima**

Za umirovljenike i umirovljeničke udruge s područja Grada Ivanić-Grada osiguravaju se sredstva u iznosu od **204.600,00 eura** na poziciji R0251 (Potpore umirovljenicima) Proračuna Grada Ivanić-Grada za 2024. godinu.“

V.

Mijenja se točka I. 10. Programa i izmijenjena glasi:

„**10. Socijalno zdravstveni projekti udruga i programi preventive**

U 2024. godini osiguravaju se sredstva u iznosu od **40.650,00 eura** za socijalno zdravstvene projekte i programe preventive na području Grada Ivanić-Grada i to za:

a) Programe Gradskog društva Crvenog križa Ivanić-Grad **8.650,00 eura** na poziciji R0256 (Programi GDCK) Proračuna Grada Ivanić-Grada za 2024. godinu,

b) Socijalno zdravstvene projekte **30.000,00 eura** na poziciji R0258 (Socijalno zdravstveni projekti) Proračuna Grada Ivanić-Grada za 2024. godinu,

c) Programe preventive – DDK **2.000,00 eura** na poziciji R0259 (Programi preventive – DDK) Proračuna Grada Ivanić-Grada za 2024. godinu.

Za redovnu djelatnost Gradskog društva Crvenog križa Ivanić-Grad osiguravaju se sredstva u iznosu od **41.865,00 eura** na poziciji R0255 (Gradsko Društvo Crvenog Križa) Proračuna Grada Ivanić-Grada za 2024. godinu.“

VI.

Mijenja se točka I. 11. Programa i izmijenjena glasi:

„**11. Prijevoz pokojnika**

U Proračunu Grada Ivanić-Grada za 2024. godinu za prijevoz pokojnika, na poziciji R0254-1 (Prijevoz pokojnika), osiguravaju se sredstva u iznosu od **4.000,00 eura**.“

VII.

Mijenja se točka I. 14. Programa i izmijenjena glasi:

„**14. Program zapošljavanja žena – Zaželi**

U Proračunu Grada Ivanić-Grada za Program zapošljavanja žena – Zaželi, osiguravaju se sredstva u iznosu od **236.990,00 eura** i to za:

1. Plaće za zaposlene u projektu ZAŽELI **148.000,00 eura** na poziciji R0257-1,
2. Ostali rashodi za zaposlene (regres, božićnica, dar za djecu) **7.000,00 eura** na poziciji R0257-3,
3. Topli obrok **800,00 eura** na poziciji R0257-4,
4. Naknada za prijevoz na posao i s posla **550,00 eura** na poziciji R0257-5,
5. Troškovi programa ZAŽELI **41.040,00 eura** na poziciji R0257,
6. Tekuće pomoći općinskim proračuna temeljem prijenosa EU sredstava **39.600,00 eura** na poziciji R0257-2.“

VIII.

Mijenja se točka I. 15. Programa i izmijenjena glasi:

„**15. Kapitalne pomoći Domu zdravlja Ivanić – nabava mamografa**

U Proračunu Grada Ivanić-Grada za 2024. godinu za nabavu mamografa Domu zdravlja Ivanić, na poziciji R0258-1 (Kapitalne pomoći Domu zdravlja Ivanić – nabava mamografa), osiguravaju se sredstva u iznosu od **0,00 eura**.“

IX.

Ove II. izmjene i dopune Programa socijalnih potreba Grada Ivanić-Grada za 2024. godinu sastavni su dio II. izmjena i dopuna Proračuna Grada Ivanić-Grada za 2024. godinu, a stupaju na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2024. Željko Pongrac, pravnik kriminalist